fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi fi de fi fi fi fi fi fi fi fi en fi fi fi fi fi fi pt fi pt fi fi fi fi fi fi fi nb fi fi fi fi it fi fi fi fi fi fi fi fi fi fi fi en fi en fi fi fi fi fi
Ydinenergia-alan osaamisselvitys: Suomella on ydinenergia-alalle tarvittava osaaminen ja henkilöstöresurssit | VTTYdinenergia-alan osaamisselvitys: Suomella on ydinenergia-alalle tarvittava osaaminen ja henkilöstöresurssit
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Ydinenergia-alan osaamisselvitys: Suomella on ydinenergia-alalle tarvittava osaaminen ja henkilöstöresurssit
Ydinenergia-alan osaamisselvitys: Suomella on ydinenergia-alalle tarvittava osaaminen ja henkilöstöresurssit
Suomen kansallisen ydinturvallisuuden tutkimusohjelman SAFIR2018 loppuseminaari kokoaa ydinturvallisuusalan keskeisimmät toimijat 21.-22.3.2019 kuulemaan nelivuotisen ohjelman hankkeiden tuloksia. SAFIR2018 on kehittänyt ja ylläpitänyt Suomen ydinturvallisuuden osaamista vuodesta 2015 alkaen. Osana tutkimusohjelmaa toteutettiin alan osaamisselvitys, joka valmistui viime vuoden lopussa.
Selvityksen tulosten ja aiempien vuosien kehityksen perusteella arvioidaan, että Suomessa saavutetaan tarvittavat henkilöstöresurssit myös tulevaisuudessa käynnissä olevienkin ydinvoimahankkeiden osalta. Kuitenkin alalla on osaamisalueita, joiden riittävien henkilöresurssien varmistaminen vaatii erityishuomion.
"Ydinenergia-alan turvallisuustutkimuksella on jo useamman vuosikymmenen vahva perinne Suomessa. Nämä tutkimusohjelmat ovat tuottaneet tarpeellista tietoa alan kehittämiseen ja ydinlaitosten käytön valvontaan, mutta myös kasvattaneet merkittävällä tavalla osaamista Suomessa. Osaamisen kehittyminen tapahtuu tutkimusprojekteissa, niistä saatujen tulosten soveltamisessa ja yhteistyöfoorumeissa näiden ympärillä", sanoo työ- ja elinkeinoministeriön teollisuusneuvos Liisa Heikinheimo.
Vuonna 2010 ydinenergia-alan asiantuntijoita raportoitiin olevan 3300 ja vuonna 2017 määrä oli noin 3800. Vuoteen 2030 mennessä asiantuntijoiden tarve tulee nousemaan tehdyn selvityksen mukaan maltillisesti, noin 5 %.
"Lisää osaajia kuitenkin tarvitaan koko ajan, sillä alalla tapahtuu normaalia asiantuntijoiden siirtymistä pois näistä tutkituista työsuhteista ja samaan aikaan ydinlaitosten elinkaaren myötä ja jätehuollon edetessä tulee uusia haasteita. Emme siis näe osaamisen kysynnän laantumista lähivuosikymmeninä. Työ- ja elinkeinoministeriö seuraa roolissaan ydinenergia-alan kehitystä ja osaamisen tasoa sen osana. Erityisesti haluamme varmistaa, että eräiden alan keskeisten alueiden osaaminen pysyy korkealla tasolla. Näitä ovat esimerkiksi reaktorifysiikka, materiaalitekniikka ja ydinjätehuollon erityisalueet", jatkaa Heikinheimo.
"Jatkossa Suomessa tarvitaan alalle aiempaa enemmän nimenomaan ylemmän korkeakoulututkinnon suorittaneita, joiden tarpeen ennakoidaan lisääntyvän nykyisestä noin 1900 asiantuntijasta noin 200 hengellä eli 10 % vuoteen 2030 mennessä. Alemman korkeakoulututkinnon ja toisen asteen tutkinnon suorittaneiden nykyisten henkilömäärien arvioidaan riittävän", sanoo tutkimusohjelman johtaja Jari Hämäläinen VTT:ltä.
Eri asiantuntija-alueille on tehty rekrytointeja kattavasti, joten eläköityminen ei vaaranna erityisesti minkään alueen asiantuntijoiden määrän riittävyyttä lähivuosina. Monet ydinenergia-alan tehtävät edellyttävät syvällistä perehtyneisyyttä ja pitkäaikaista kokemusta, joten hyvä tilanne edellyttää, että kaikilla alueilla toimii riittävästi nuorempia asiantuntijoita.
Suomessa kansallinen ydinturvallisuuden ohjelma SAFIR2018 ja ydinjätehuollon tutkimusohjelma KYT2018 sekä niiden edeltäjät ovat toimineet tärkeimpinä uusien asiantuntijoiden kouluttajina. Tutkimustyö jatkuu vuoden alussa alkaneissa nelivuotisissa ohjelmissa SAFIR2022 ja KYT2022.
Linkki tutkimusohjelman sivuille: http://safir2018.vtt.fi/
Uusiutuvan ja hiilineutraalin energian tehokas hyödyntäminen teollisuudessa, liikenteessä ja rakennuksissa on avainasemassa, kun ratkomme ilmastokysymyksiä. Tulevaisuuden puhtaaseen energiajärjestelmään voivat kuitenkin osallistua kaikki – myös me tavalliset ihmiset. Pienilläkin yksilön valinnoilla on suuri vaikutus.
Hiilineutraali ja älykäs energiajärjestelmä
Aiheeseen liittyvät uutiset ja tarinat
Tieliikenteen käyttövoimamurros etenee, kuinka käy liikkuvien työkoneiden?
VTT ja CITRIS (USA) strategiseen yhteistyöhön
Ruokakauppa tuottamaan hiilineutraalia kaukolämpöä – ratkaisu voisi muuttaa kaukolämpöverkot energiavarastoiksi
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022